ԿԱԶՄՎԱԾ Է \_\_\_\_\_\_\_\_\_2025Թ.

ԳՐԱՆՑՎԱԾ Է

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԻՐԱՎԱԲԱՆԱԿԱՆ ԱՆՁԱՆՑ ՊԵՏԱԿԱՆ ՌԵԳԻՍՏՐԻ ԳՈՐԾԱԿԱԼՈՒԹՅԱՆ ԿՈՂՄԻՑ \_\_\_\_\_\_\_\_\_\_\_

ԳՐԱՆՑՄԱՆ ԹԻՎ \_\_\_\_\_\_\_\_\_\_\_\_

ՀՎՀՀ \_\_\_\_\_\_\_\_\_\_\_\_\_\_

ԳՐԱՆՑՎԱԾ ԿԱՆՈՆԱԴՐՈՒԹՅՈՒՆ ԹԻՎ\_\_\_\_ՓՈՓՈԽՈՒԹՅՈՒՆԸ ԳՐԱՆՑՎԵԼ Է ԻՐԱՎԱԲԱՆԱԿԱՆ ԱՆՁԱՆՑ ՊԵՏԱԿԱՆ ՌԵԳԻՍՏՐԻ ԳՈՐԾԱԿԱԼՈՒԹՅԱՆ ԿՈՂՄԻՑ

\_\_\_\_\_\_\_\_\_\_\_\_2025Թ.

ԲԱՂԿԱՑԱԾ Է 13/ՏԱՍՆԵՐԵՔ/ ԹԵՐԹԻՑ

ՏՊԱԳՐՎԱԾ Է \_\_\_\_\_\_\_\_ ՕՐԻՆԱԿ

ՕՐԻՆԱԿ

<<ՀԱՍՏԱՏՎԱԾ Է >>

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՇԻՐԱԿԻ ՄԱՐԶԻ ԱՐԹԻԿ

ՀԱՄԱՅՆՔԻ

ԱՎԱԳԱՆՈՒ \_\_\_\_\_\_\_\_2025Թ.

ԹԻՎ \_\_\_\_\_\_\_\_\_\_\_\_\_\_ ՈՐՈՇՄԱՄԲ

ԱՐԹԻԿ ՀԱՄԱՅՆՔԻ ՂԵԿԱՎԱՐ

Ա.ՈՍԿԱՆՅԱՆ

ՅՆՔԻ ՂԵԿԱՎԱՐ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՇԻՐԱԿԻ ՄԱՐԶԻ ԱՐԹԻԿ ՀԱՄԱՅՆՔԻ <<ԱՐԹԻԿԻ ՄԻՍԱՔ ՄԱՆՈՒՇՅԱՆԻ ԱՆՎԱՆ ԳԵՂԱԳԻՏԱԿԱՆ ԴԱՍՏԻԱՐԱԿՈՒԹՅԱՆ ԿԵՆՏՐՈՆ>>**

**ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ**

**ԿԱՆՈՆԱԴՐՈՒԹՅՈՒՆ**

**(նոր խմբագրությամբ)**

**2025թ.**

**1**

1. **ԸՆԴՀԱՆՈՒՐ ԴՐՈՒՅԹՆԵՐ**
2. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԱՐԹԻԿ ՀԱՄԱՅՆՔԻ <<ԱՐԹԻԿԻ ՄԻՍԱՔ ՄԱՆՈՒՇՅԱՆԻ ԱՆՎԱՆ ԳԵՂԱԳԻՏԱԿԱՆ ԴԱՍՏԻԱՐԱԿՈՒԹՅԱՆ ԿԵՆՏՐՈՆ>> համայնքային ոչ առևտրային կազմակերպությունը, (այսուհետ` կենտրոն), շահույթ ստանալու նպատակ չհետապնդող, իրավաբանական անձի կարգավիճակ ունեցող, կրթադաստիարակչական ծրագրեր իրականացնող ոչ առևտրային կազմակերպություն է:

Կենտրոնի անվանումն է՝

հայերեն լրիվ՝ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԱՐԹԻԿ ՀԱՄԱՅՆՔԻ <<ԱՐԹԻԿԻ ՄԻՍԱՔ ՄԱՆՈՒՇՅԱՆԻ ԱՆՎԱՆ ԳԵՂԱԳԻՏԱԿԱՆ ԴԱՍՏԻԱՐԱԿՈՒԹՅԱՆ ԿԵՆՏՐՈՆ>> համայնքային ոչ առևտրային կազմակերպություն

կրճատ՝ ՀՀՇՄ ԱՀ << ԱՐԹԻԿԻ ՄԻՍԱՔ ՄԱՆՈՒՇՅԱՆԻ ԱՆՎԱՆ ԳԵՂԱԳԻՏԱԿԱՆ ԴԱՍՏԻԱՐԱԿՈՒԹՅԱՆ ԿԵՆՏՐՈՆ>> ՀՈԱԿ,

ռուսերեն՝ РЕСПУБЛИКА АРМЕНИЯ МАРЗ ШИРАК ОБЩИНА АРТИК « ЦЕНТР ЭСТЕТИЧЕСКОГО ВОСПИТАНИЯ г.АРТИК ИМЕНИ МИСАКА МАНУШЯНА» ОБЩИННАЯ НЕКОММЕРЧЕСКАЯ ОРГАНИЗАЦИЯ,

կրճատ՝ РА МШ ОА « ЦЕНТР ЭСТЕТИЧЕСКОГО ВОСПИТАНИЯ г.АРТИК ИМЕНИ МИСАКА МАНУШЯНА » ОНКО,

անգլերեն՝ THE REPUBLIC OF ARMENIA SHIRAK REGION ARTIK COMMUNITY «AESTHETIC EDUCATION CENTRE OF ARTIK AFTER MISAK MANUSHYAN» COMMUNITY NON- COMMERCIAL ORGANIZATION,

կրճատ՝ RA SR AC <<AESTHETIC EDUCATION CENTRE OF ARTIK AFTER MISAK MANUSHYAN>> CNCO:

Կենտրոնի հիմնադիրը Հայաստանի Հանրապետության Շիրակի մարզի Արթիկի համայնքն է (այսուհետ՝ Հիմնադիր), որի անունից հանդես է գալիս ՝ Հայաստանի Հանրապետության Շիրակի մարզի Արթիկ քաղաքի համայնքի ղեկավարը:

Կենտրոնը ստեղծվել է Հայաստանի Հանրապետության Շիրակի մարզի Արթիկի համայնքի ղեկավարի թիվ 20.08.2013թ. 259-Ն և Արթիկ քաղաքի համայնքի ավագանու

06.09.2013թ. թիվ 73-Ն որոշումների համաձայն ԱՐԹԻԿԻ ՔԱՂԱՔԱՅԻՆ ԱՐՏԱԴՊՐՈՑԱԿԱՆ ԿԵՆՏՐՈՆ հիմնարկի (հաշվառվել է Հայաստանի Հանրապետության Ձեռնարկությունների պետական ռեգիստրի Արթիկի տարածքային բաժնի կողմից 11.02.1997թ. պետական գրանցման(հաշվառման) թիվ 53.0060 վկայական Բ 002909) վերակազմավորման ճանապարհով վերակազմակերպման արդյունքում հանդիսանում է իրավահաջորդը:

1. Կենտրոնն իր գործունեության ընթացքում ղեկավարվում է Հայաստանի Հանրապետության օրենսդրությամբ և սույն կանոնադրությամբ:
2. Կենտրոնի գտնվելու վայրն է ` 3001, Հայաստանի Հանրապետություն, Շիրակի մարզ, Արթիկ համայնք, Անկախության 20:
3. Կենտրոնը, որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով: Կենտրոնը կարող է իր անունից ձեռք բերել ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:
4. Կենտրոնն ունի Հայաստանի Հանրապետության զինանշանի պատկերով և իր ՝ հայերեն,անգլերեն և ռուսերեն անվամբ կլոր կնիք, դրոշմակնիք, կարող է ունենալ իր անվամբ ձևաթղթեր, խորհրդանիշ և այլ անհատականացման միջոցներ:
5. Կենտրոնն ունի ինքնուրույն հաշվեկշիռ և բանկային հաշիվ:
6. Կենտրոնն այլ կազմակերպության հիմնադիր կամ մասնակից կարող է հանդիսանալ միայն հիմնադրի որոշմամբ:
7. Կենտրոնը Հայաստանի Հանրապետության օրենսդրությամբ սահմանված կարգով կարող է համագործակցել օտարերկրյա կրթական հաստատությունների և կազմակերպությունների հետ:
8. Հաստատությունում չեն թույլատրվում քաղաքական և կրոնական կազմակերպությունների ստեղծումն ու գործունեությունը:
9. **ԿԵՆՏՐՈՆԻ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿԸ**
10. Կենտրոնի գործունեության առարկան և նպատակը ուսումնադաստիարակչական ընդհանուր բնույթի գործունեության իրականացումն է դպրոցական հասակի երեխաների համար:
11. Կենտրոնն ապահովում է դպրոցականների նախասիրությունների, ունակությունների զարգացում:
12. Կենտրոնի գործունեությունը հիմնվում է ժողովրդավարության և մարդասիրության, հանրամատչելիության, ազգային և համամարդկային արժեքների զուգորդման, անձի ազատ զարգացման, ինքնավարության և կրթության աշխարհիկ բնույթի սկուզբունքների վրա:
13. Կենտրոնի հիմնական խնդիրներն են`

* կրթական երաշխավորված ծրագրերով մանկավարժական գործընթացի կազմակերպումը
* սովորողների ստեղծագործական ընդունակությունների ի հայտ բերումն ու կատարելագործումը
* անձի ներդաշնակ ու բազմակողմանի զարգացումը, ազգային մշակութային արժեքների պահպանումը և բազմակողմանի զարգացումը
* մինչև 18 տարեկան սովորողների ստեղծագործական ունակությունների զարգացումը,

գեղագիտական,արվեստի և արհեստի դաստիարակության ապահովում`հաշվի առնելով նրանց պահանջմունքները,հետաքրքրությունները,հակումներն ու ընդունակություններ

* սովորողների հանգստի և ժամանցի կազմակերպումը,արդյունավետ պայմանների ապահովումը
* դպրոցում ստացած գիտելիքների ամրապնդումն ու խորացումը, սովորողների տեսական գիտելիքների և գործնական ունակությունների փոխադարձ կապի ամրապնդումը,նրանց կարողությունների և հմտությունների զարգացումը

1. Հաստատությունը կարող է զբաղվել հիմնադրի կողմից սահմանված ձեռնատիրական

գործունեության հետևյալ տեսակներով`

* լրացուցիչ կրթադաստիարակչական ծրագրերի իրականացում
* ներկայացումների,համերգների կազմակերպում և կրթական գործունեության այլ տեսակներ

Կենտրոնը լիցենզավորման ենթակա գործունեության տեսակներով կարող է զբաղվել միայն լիցենզիայի հիման վրա:

1. **ԿԵՆՏՐՈՆԻ ԿԱՌՈՒՑՎԱԾՔԸ ԵՎ ԿՐԹԱԴԱՍՏԻԱՐԱԿՉԱԿԱՆ ԳՈՐԾՈՒՆԵՈՒԹՅՈՒՆԸ**
2. Արթիկի Միսաք Մանուշյանի անվան գեղագիտական դաստիարակության կենտրոնն ըստ կրթադաստիարակչական ծրագրերի տեսակի`

* գեղագիտական կենտրոն է
* լրացուցիչ կրթություն և արտադպրոցական դաստիարակություն իրականացնող կենտրոն է

1. Կենտրոնում ուսումնադաստիարակչական աշխատանքները կազմակերպվում են

ուսումնական պլանների,ուսումնական ծրագրերի և ժամանակացույցին համապատասխան:

**17.**Կենտրոնը մշակում է գործունեության իր ծրագրերը` հաշվի առնելով սաների հետաքրքրություններն ու հակումները,ընտանիքի և կրթական համակարգի պահանջները: **18.**Նույն կամ տարբեր տարիքի սաները ընդգրկվում են կենտրոնի խմբակներում:Յուրաքանչյուր սան իրավունք ունի ընդգրկվելու տարբեր խմբակներում:

**19.**Կենտրոնի բոլոր խմբակներում պարապմունքները պետք է լինեն 3-5 անգամ ,ընդորում, յուրաքանչյուր խմբակում պետք է ընդգրկվի առնվազն 9- 12 երեխա:

**20.**Կենտրոնը գործում է ամբողջ տարվա ընթացքում:ՈՒսումնական տարին սկսվում է սեպտեմբերի 1-ից :Կենտրոնում սահմանվում է վեցօրյա ուսումնական շաբաթ` ըստ ուսումնական պլանի:

1. **ԿԵՆՏՐՈՆԻ ԿՐԹԱԴԱՍՏԻԱՐԱԿՉԱԿԱՆ ԳՈՐԾԸՆԹԱՑԻ ՄԱՍՆԱԿԻՑՆԵՐԸ**

**21.**Կենտրոնի կրթադաստիարակչական գործընթացի մասնակիցները, որպես կանոն մինչև 18 տարեկան սաներն են /նրանց ծնողները,նրանց օրինական ներկայացուցիչները/,մանկավարժական աշխատողները:

**22.**Կենտրոնի սաների ընդունելության ժամանակ կենտրոնի տնօրինությունը պարտավոր է ծնողներին /նրանց օրինական ներկայացուցիչներին/, ծանոթացնել կենտրոնի կանոնադրությանը և այլ փաստաթղթերի, որոնք կանոնակարգում են կենտրոնի գործունեությունը:

**23.**Սաների իրավունքներն ու պարտականությունները սահմանվում են համապատասխան պայմանագրային հիմունքներով ու կենտրոնի ներքին կարգապահական կանոններով:

**24.**Սաների ծնողների /նրանց օրինական ներկայացուցիչների/, իրավունքներն ու պարտականությունները կարգավորվում են սույն կանոնադրությամբ և այլ իրավական ակտերով:

**25.**Կենտրոնի անձնակազմի համալրման կարգը կանոնակարգվում է նրա կանոնադրությամբ:

**26.**Մանկավարժական աշխատանքի ընդունվում են այն անձիք, ովքեր ըստ մաստագիտության, ունեն անհրաժեշտ մաստագիտական-մանկավարժական որակաորում:

**27.**Կենտրոնի խմբակավարները իրավունք ունեն մասնակցելու կենտրոնի կառավարմանը, համատեղությամբ կատարելու գիտական, ստեղծագործական և մանկավարժական բնույթի աշխատանքներ:

**28.**Կենտրոնի խմբակավարների և մյուս աշխատողների իրավունքներն ու պարտականությունները սահմանվում են Հայաստանի Հանրապետության օրենսդրությանը համապատասխան, կենտրոնի կանոնադրությամբ և աշխատանքային պայմանագրով:

**29.**Կենտրոնի խմբակավարները պարտավոր են ապահովել կրթադաստիարակչական ծրագրերի կատարումը:

**30.**Կենտրոնում արգելվում է սաների նկատմամբ հոգեկան և ֆիզիկական բռնության գործադրումը:

**31.**Կենտրոնի սանը պարտավոր է ՝

* բարեխղճորեն սովորել
* խնամքով վերաբերվել կենտրոնի գույքին
* հարգել կենտրոնի սաների և աշխատողների իրավունքներն ու արժանապատվությունը
* պահպանել կենտրոնի ներքին կարգապահական կանոնները

1. **ՀԱՍՏԱՏՈՒԹՅԱՆ ԿԱՌԱՎԱՐՈՒՄԸ**

**32.**Կենտրոնի կառավորումը իրականացնում է հիմնադիրը, նրա լիազորած պետական մարմինը, գործադրի մարմինը` տնօրենը , որը պաշտոնի նշանակվում է և պաշտոնից ազատվում է օրենքով սահմանված կարգով:

**33.**Տնօրենին նշանակում է համայնքի ղեկավարը օրենքով սահմանված կարգով: Ավագանու կողմից երկու անգամ համաձայնություն չտալու դեպքում համայնքի ղեկավարը նշանակում է կատարում առանց համաձայնեցնելու ավագանու հետ:

**34.**Կենտրոնի կրթադաստիարակչական աշխատանքների արդյունավետ կազմակերպման նպատակով ձևավորվում է խորհրդակցական մարմին՝ մանկավարժական խորհուրդ:

**35.**Մանկավարժական խորհուրդն իր լիազորության սահմաններում քննարկում և առաջարկություններ է ներկայացնում՝

* Կենտրոնի կանոնադրության վերաբերյալ
* Կենտրոնի գործունեության հիմնական ուղությունների և կրթական ծրագրերի, առաջադրված խնդիրների իրականացման ձևերի և միջոցների վերաբերյալ
* ուսումնական պլանների ու ծրագրերի վերաբերյալ ՝ ելնելով կենտրոնի հիմնական խնդիրներից, կադրային և նյութական հնարավորություններից, սաների ու նրանց ծնողների հետաքրքրություններից
* լրացուցիչ կրթական ծրագրերի և առաջավոր փորձի տարածման վերաբերյալ
* մանկավարժների որակաորման բարձրացման և խրախուսման վերաբերյալ

**36.**Կենտրոնի մանկավարժական խորհրդի կազմում ընդգրկվում են մանկավարժները: Մանկավարժական խորհրդի կազմում կարող են ընդգրկվել նաև հիմնադրի և ծնողական համայնքի ներկայացուցիչներ:

**37.**Մանկավարժական խորհրդի նիստը հրավիրվում է առնվազն եռամսյակը մեկ անգամ:

**38.**Մանկավարժական խորհրդի որոշումներն ընդունվում են ձայների պարզ մեծամասնությամբ:

**39.**Մանկավարժական խորհրդի նիստերը նախագահում է կենտրոնի տնօրենը:

**40.**Կենտրոնի հիմնադիրն ունի կենտրոնի գործունեությանը և կառավարմանը վերաբերող ցանկացած հարց վերջնական լուծելու իրավունք` բացառությամբ օրենքով նախատեսված դեպքերի:

**41.**Կենտրոնի հիմնադրի բացառիկ լիազորություններն են`

* ավագանու համաձայնությամբ կենտրոնի հիմնադրումը
* կենտրոնին սեփականության իրավունքով հանձնվող և/կամ/ ամրացվող` համայնքին պատկանող գույքի կազմի հաստատումը
* կենտրոնի կանոնադրության հաստատումը և դրանում փոփոխությունների կատարումը
* Կենտրոնի կառավարման համակարգի սահմանումը
* կենտրոնի վերակազմակերպումն ու լուծարումը
* կենտրոնի լուծարման հանձնաժողովի ստեղծումը և լուծարման հաշվեկշռի հաստատումը
* Հայաստանի Հանրապետության օրենսդրությամբ և սույն կանոնադրությամբ այլ հարցերի լուծումը

**42**.Համայնքի ղեկավարն իրականացնում է կենտրոնի ընդհանուր կառավարումը, ապահովում նրա բնականոն գործունեությունը և պատասխանատվություն է կրում դրանց չկատարման կամ ոչ պատշաճ կատարման համար:

**43.**Համայնքի ղեկավար`

* սույն կանոնադրությամբ սահմանված կարգով իրականացնում է կենտրոնի կառավարման մարմինների ձևավորման և նրանց լիազորությունների վաղաժամկետ դադարեցումը
* վերահսկողություն է իրականացնում կենտրոնի գործունեության նկատմամբ
* /կասեցնում կամ ուժը կորցրած է ճանաչում կենտրոնի տնօրենի` Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները
* լսում է կենտրոնի գործունեության մասին հաշվետվությունները, քննում դրա գործունեության վերստուգման արդյունքները
* համայնքի ավագանու որոշմամբ` կենտրոնի կանանոադրությամբ նախատեսված դեպքերում համաձայնություն է տալիս գույքի օտարման կամ վարձակալության հանձման համար
* վերահսկում է իրականացնում հաստատության ամրացված պետական սեփականության օգտագործման և պահպանության նկատմամբ
* հաստատում է կենտրոնի տարեկան հաշվետվությունները և տարեկան հաշվեկշիռը
* իրականացնում է կենտրոնի կանոնադրությամբ նախատեսված այլ գործառույթներ
* հաստատում է հաստատության տարեկան ծախսերի նախահաշիվը

1. Տնօրենը իրականացնում է կենտրոնի ընթացիկ գործունեության ղեկավարումը: Տնօրենն օրենքներով, համայնքի ղեկավարի, ավագանու որոշումներով, սույն կանոնադրությամբ և իրեն վերապահված լիազորությունների սահմանում, ղեկավարում է կենտրոնի գործունեությունն ու պատասխանատվություն է կրում օրենքի, այլ իրավականակետերի, համայնքի ղեկավարի որոշումների, սույն կանոնադրության և կնքված պայմանագրերի պահանջները չկատարելու կամ ոչ պատշաճ կատարելու համար

**45.**Տնօրեն`

* առանց լիազորագրի հանդես է գալիս կենտրոնի անունից, ներկայացնում նրա շահերը և կնքում է գործարքներ
* սահմանում է կենտրոնի կառուցվածքն ու կառուցվածքային ստորաբաժանումների իրավասությունները
* նախագահում է կենտրոնի մանկավարժական խորհրդի նիստերը,Հայաստանի հանրապետության օրենսդրությամբ, համայնքի ղեկավարի և ավագանու որոշումներով և սույն կանոնադրությամբ սահմաված կարգով տնօրինում է կենտրոնի գույքը, այդ թվում` ֆինանսական միջոցները
* տալիս է կենտրոնի անունից հանդես գալու լիազորագրեր, այդ թվում` վերալիազորման իրավունքով լիազորագրեր
* աշխատանքի նշանակում և աշխատանքից ազատում է կենտրոնի աշխատողներին, նրանց նկատմամբ կիրառում խրախուսման միջոցներ և նշանակում կարգապահական տույժեր
* բանկերում բացում է հաշվարկային հաշիվներ
* կատարում է աշխատանքի բաշխում իր տեղակալների միջև
* սահմանում է հաստատության կառուցվածքն ու կառուցվածքային ստերաբաժանումների իրավասություններ
* օրենքով և սույն կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս պարտադիր կատարման համար ցուցումներ և վերահսկում դրանց կատարումը
* իրականացնում է մանկավարժական կադրերի և սպասարկող անձնակազմի ճիշտ ընտրություն և անհրաժեշտ պայմաններ ստեղծում նրանց մասնագիտական մակարդակի բարձրացման համար
* վերահսկողություն է իրականացնում կենտրոնի աշխատողների կողմից աշխատանքային պարտականությունների կատարման նկատմամբ
* ապահովում է ներքին աշխատանքային կարգապահության կանոնների, աշխատանքի պաշտպանության և անվտանգության տեխնիկայի պահպանումը

կազմում է կենտրոնի հաստիքային ցուցակն ու ծախսերի նախահաշիվը և դրանք

ներկայացնում հիմնադրի հաստատմանը

* իրականացնում է ՀՀ օրենսնդրությանը չհակասող և կենտրոնի կառավարման մյուս մարմիններին չվերապահված այլ լիազորություններ

**46.**Տնօրենի բացակայության դեպքում, համայնքի ղեկավարի գրավոր որոշման /հրամանի/ համաձայն, տնօրենի լիազորություններն իրականացնում է այլ անձ:

**47.**Կենտրոնի տնօրենի՝ ուսումնադաստիարակչական աշխատանքների գծով տեղակալը/ այսուհետ՝ փոխտնօրեն/ աշխատանքի է նշանակվում և աշխատանքից ազատվում է տնօրենի կողմից:

**48.**Փոխտնօրեն՝

* պատասխանատվություն է կրում ուսումնական գործընթացի կազմակերպման, ուսումնական փաստաթղթերի վարման, ուսումնական խմբի ճիշտ կոմպլեկտավորման, մանկավարժների որակավորման բարձրացման համար
* իրականացնում է վերահսկողություն ուսումնական գործընթացի անցկացման, կենտրոնի սաների կողմից ծրագրային նյութի յուրացման նկատմամբ
* վերահսկողություն է իրականացնում ուսումնադաստիարակչական աշխատանքի ընթացքի, սաների առաջադիմության և վարքի նկատմամբ, կանոնավորում սաների ուսումնական ծանրաբեռնվածությունը
* կենտրոնում կամակերպում է մեթոդական աշխատանքներ , կազմում է ուսումնական պարապմունքների դասացուցակ, ուսումնադաստիարակչական աշխատանքների մասին հաշվետվություններ
* ապահովում է կենտրոնի և ընտանիքի սերտ կապը ու համագործակցություն
* ընդհանրացում և տարածում է լավագույն խմբակավարների աշխատանքի դրական փորձը մանկավարժներին հաղորդակից դարձնում գիտության և մանկավարժության նորագույն նվաճումներին

**49.** Հաշվապահ`

* իրականացնում է հաստատության ֆինանսատնտեսական գործունեությունն ու հաշվապահական աշխատանքները,ներկայացնում հաշվետվություններ և կատարում գործարքներ

**50**. Գործավար`

* իրականացնում է կենտրոնի փաստաթղթավարություն, կենտրոնի աշխատողների և հաճախող երեխաների անձնական գործերի կոմպլեկտավորում,դիմումների ընդունում,տեղեկանքների տրամադրում,գրությունների ընդունում,ժողովների արձանագրությունների գրառում և այլ գործավարման մատյանների լրացում

**51**. Խմբակավար`

* ապահովում է երեխաների թիվ-քանակ
* իրականացնում է խմբակի համար սահմանված գործավարությունը,հաստատության տնօրինությանը ներկայացնում սովորողների հաճախումների և վարքի մասին տեղեկություն
* կատարում է դաստիարակչական աշխատանք իր խմբակի սաների շրջանում`սերտորեն համագործակցելով մյուս խմբակների հետ
* կազմակերպում է մասնագիտական ճիշտ դասապրոցես
* ապահովում է պարապմունքների տևողությունը
* դասավանդում և իրականացնում է ուսումնական ծրագրերով նախատեսված նյութերը
* կազմակերպում միջոցառումներ
* արգելում է բոլոր այն նախաձեռնությունները, որոնք կարող են սաների առողջության,կյանքի համար վտանգ պարունակել կամ խաթարել ուսումնադաստիարակչական աշխատանքների իրականացումը

**52.** Հավաքարար՝

* ապահովում է կենտրոնի բնականոն աշխատանքը, մաքրությունը,սանիտարահիգենիկ ու բարեկարգ վիճակը

**53.** Տնտեսվար `

* պատասխանատու է կենտրոնի շենքի , գույքի պահպանմանը,շրջակայքի հսկողությանը

**6.ԳԵՂԱԳԻՏԱԿԱՆ ԴԱՍՏԻԱՐԱԿՈՒԹՅԱՆ ԿԵՆՏՐՈՆԻ ԳՈՒՅՔԸ ԵՎ ՖԻՆԱՆՍԱՏՆՏԵՍԱԿԱՆ ԳՈՐԾՈՒՆԵՈՒԹՅՈՒՆԸ**

**54.**Կենտրոնի սեփականությունը ձևավորվում է կենտրոնի հիմնադրման ժամանակ և

հետագայում հիմնադրի կողմից սեփականության իրավունքով նրան հանձնվող, ինչպես նաև հաստատության գործունեության ընթացքում ձեռք բերված գույքից:

**55.**Կենտրոնը իրավունք ունի օրենքին, հիմնադրի որոշումներին և /կամ/ իր կանոնդրությանը համապատասխան իր հայեցողությամբ տիրապետելու, տնօրինելու և օգտագործելու սեփականության իրավունքով իրեն պատկանող գույքը:

**56.**Հիմնադիրը սեփական իրավունքով կենտրոնին պատկանող գույքի նկատմամբ չունի իրավունքներ` բացառությամբ կենտրոնի լուծարումից հետո մնացած գույքի:

**57.**Կենտրոնի սեփականության պահպանման հոգսը կրում է կենտրոնը:

**58.**Կենտրոնի սեփականության վրա կարող է տարածվել բռնագանձում` միայն դատական կարգով:

**59.**Հիմնադիրն իրավունք ունի վերցնելու իր կողմից կենտրոնին ամրացված գույքը:

**60.**Կենտրոնը իրավունք չունի ամրացված գույքը կամ դրա նկատմամբ իր իրավունքներն օտարելու, գրավ դնելու, անհատույց օգտագործման հանձնելու: Կենտրոնն իրավունք ունի իրեն ամրացված գույքը կենտրոնի հիմնադրի անունից հանձնելու վարձակալության, եթե դա արգելված չէ հիմնադրի, ավագանու որոշմամբ կամ կենտրոնի կանոնադրությամբ: Ամրացված գույքի վարձակալության ժամկետը չի կարող սահմանվել մեկ տարվանից ավել` բացառությամբ հիմնադրի կողմից սահմանված դեպքերի: Ամրացված գույքի օգտագործման արդյունքում կենտրոնի ստացած եկամուտները կենտրոնի սեփականությունն են: Կենտրոնին ամրացված գույքի օգտագործման ընթացքում առաջացած անբաժանելի բարելավումները հիմնադրի սեփականությունն են: Կենտրոնի լուծարման դեպքում նրա գույքի օգտագործման և տնօրինման կարգը որոշում է համայնքի ավագանին:

**61.**Կենտրոնը Հայաստանի Հանրապետության օրենսդրությամբ սահմանված կարգով տնօրինում է իր ֆինանսական միջոցները:

**62.**Կենտրոնին ֆինանսավորում է հիմնադիրը: Կենտրոնի ֆինանսական միջոցները գոյանում են համայնքի բյուջետային և Հայաստանի Հանրապետության օրենսդրությամբ չարգելված լրացուցիչ աղբյուրներից:

**63.**Կենտրոնի ֆինանսավորման լրացուցիչ աղբյուրներից են`

* Կենտրոնին հիմնադրի կողմից թույլատրված ձեռնարկատիրական գործունեության իրականացումից գոյացած միջոցները
* բարեգործական, նպատակային ներդրումները, ծնողական վճարները Հայաստանի Հանրապետության և օտարերկրյա կազմակերպությունների ու քաղաքացիների նվիրատվությունները
* Հայաստանի Հանրապետության օրենսդրությամբ չարգելված և կենտրոնի կանոնադրական խնդիրներին չհակասող գործունեությունից ստացված միջոցները

**64.**Կենտրոնի գործունեության տարեկան ֆինանսական հաշվետվությունների հավաստիությունը ենթակա է աուդիտի /վերստուգման/` Հայաստանի Հանրապետության օրենսդրությամբ սահմանված կարգով:

**7. ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

**65.**Կենտրոնը վերակազմակերպվում և լուծարվում է Հայաստանի Հանրապետության օրենսդրությամբ սահմանված կարգով:

**66.**Կենտրոնի գործունեությունը դադարեցված է համարվում դրա վերաբերյալ հիմնադրի որոշմումն ուժի մեջ մտնելուց և պետական ռեգիստրում գրանցվելուց հետո:

**67.**Կենտրոնի լուծարման դեպքում հաստատության պարտատերերի պահանջների բավարարումից հետո մնացած գույքն ուղղվում է Հայաստանի Հանրապետության Արթիկ համայնքի բյուջե: